text: نئی دہلی،24 جنوری، نائب صدرجمہوریہ ہند جناب ایم وینکیا نائیڈو نے آج چنئی میں کہا ہے کہ پلاسٹک کا استعمال ذمہ داری اور منصفانہ طور پر کیا جانا چاہئے اور استعمال کے بعد اسے مناسب طریقے سے دوبارہ کار آمد بنانا چاہئے ۔ وہ پلاسٹک اور متعلقہ صنعتوں کی ترقی کے لئے مخصوص تنظیم سینٹرل انسٹی ٹیوٹ آف پلاسٹک انجینئرنگ اینڈ ٹیکنالوجی ( سی آئی پی ای ٹی) کی گولڈن جوبلی تقریبات میں ایک اجتماع سے خطاب کررہے تھے۔